Quan va néixer Carmen Alcalde?
La Carmen Alcalde (Girona, 1936) és una escriptora i periodista feminista. Va fundar la revista Vindicación Feminista l'any 1976 junt amb Lidia Falcón. Va estudiar Periodisme a Barcelona i Filosofia i Lletres a Madrid. Escriu poesia, narrativa, assaig i articles periodístics.
Va començar col·laborant al diari gironí Los Sitios (actual Diari de Girona) i a la revista Destino de Barcelona. Encara a l'època de la dictadura franquista, va fundar i dirigir, amb Maria Rosa Prat, el setmanari Presència, que va sofrir la censura. Després, amb la Llei Fraga, la Carmen Alcalde va ser diversos cops expedientada a causa de la revista. Més tard, ha col·laborat intensament a les revistes Triunfo, Cuadernos para el Diálogo i Destino; i al diari El Periódico. Va ser també cap de secció al Diario Femenino, d'on la van acomiadar a causa d'una col·laboració de José Luís Aranguren en una enquesta a diverses personalitats del moment a les quals ella plantejava la seva opinió sobre el divorci. Entre els llibres que ha escrit es troben Vete y ama. L'any 1975 va col·laborar, juntament amb Anna Balletbó, en l'organització de les I Jornades Catalanes de la Dona que es varen fer a Barcelona el maig de l'any 1976. Aquestes Jornades varen fomentar el moviment feminista a Catalunya durant el període posterior a la mort del general Franco i del seu règim polític.
L'any 2000 va obtenir el Premi Rosa del Desert de l'Associació de Dones Periodistes de Catalunya i 2005 el premi d'Honor de la Comunicació atorgat per la Diputació de Barcelona.
El 1936.